 Yanga ilitemeshwa ubingwa wa FA baada ya kufungwa bao 1-0 na Mbao kwenye mechi ya nusu fainali iliyochezwa uwanja wa CCM Kirumba, Mwanza mwishoni mwa wiki iliyopita. Akizungumza na gazeti hili jana Mwambusi alisema Tanzania ijiandae kwa kipigo kwani wana hasira baada ya kushindwa kucheza fainali ya Kombe la FA.“Nguvu zetu sasa tumezielekeza kwenye Ligi Kuu na baada ya kuvuliwa ubingwa na Mbao FC tuna hasira hakuna atakayepona na tunaanza na Tanzania, kisha Kagera na wengine wote ambao tunatarajia kucheza nao,” alisema Mwambusi.Pia Mwambusi alisema wanafahamu machungu waliyonayo mashabiki hivyo hawatokubali kuona wanapoteza na ubingwa wa Ligi Kuu kwasababu wana lengo la kushiriki michuano ya kimataifa mwakani. Yanga imebakiwa na michezo mitano ya Ligi Kuu Tanzania bara na ina nafasi kubwa ya kutetea ubingwa dhidi ya mpinzani wake Simba anayokimbizana nayo kwa ukaribu.